[{"text_idx": "#000000", "text": "Lihtsaim viis WooCommerce poes maksete vastuvo\u0303tmiseks on kasutada Maksekeskuse arendatavat moodulit. Lisaks pangamaksetele saad selle abil vastu vo\u0303tta kaardimakseid (sh pu\u0308simakseid), pakkuda oma klientidele maksa hiljem lahendusi ja vo\u0303imaldada maksta Kniks kinkekaardiga. Samuti saad mugavalt liidestada tarnelahendused ja registreerida saadetised Omniva, Itella SmartPOSTi ja DPD su\u0308steemidesse. Tagastuste vormistamine on samuti u\u0308limalt lihtne. Kogu funktsionaalsus on osa Maksekeskuse ametlikust WooCommerce moodulist."}, {"text_idx": "#000001", "text": "Maksekeskuse mooduli seadistamine maksete vastuvo\u0303tuks ja tarnemeetodite kuvamiseks vo\u0303tab viis minutit."}, {"text_idx": "#000002", "text": "Soovitame mooduli esmalt paigaldada testpoele ja kasutada Maksekeskuse testkonto vo\u0303tmeid. Veendudes, et ko\u0303ik toimib, vo\u0303ib liidestuse teha avalikult ka\u0308ttesaadavale poele ja kasutada live-poe vo\u0303tmeid."}, {"text_idx": "#000003", "text": "Osta kohe, maksa hiljem lisavo\u0303imalused\nOmniva teenuste kasutamine Maksekeskuse lepingu raames"}, {"text_idx": "#000005", "text": "Pa\u0308rast mooduli paigaldamist ja aktiveerimist seadista esmalt Maksekeskuse API integratsiooni seaded:"}, {"text_idx": "#000007", "text": "Soovitame moodulit ja makseid esmalt testkeskkonnas testida. Moodulit paigaldades sisestatakse automaatselt testimiseks sobilikud API vo\u0303tmed. Hiljem, paigaldades moodulit nn live-poele, sisesta poespetsiifilised API vo\u0303tmed."}, {"text_idx": "#000008", "text": "Ja\u0308rgmise sammuna soovid to\u0303ena\u0308oliselt asuda makseviiside kuvamise juurde. Maksekeskusega liitudes on kaupmees valinud milliste makseviiside kaudu makseid oma e-poes vastu vo\u0303tta soovitakse."}, {"text_idx": "#000009", "text": "Moodul lisab WooCommerce maksemeetodite seadete alla \u201cMakeCommerce\u201d nimelise makseviisi. Makseviiside kuvamiseks e-poes on mitmeid vo\u0303imalusi nagu riikide ja\u0308rgi sorteerimine, riigi valik kas lipu vo\u0303i dropdowni kaudu (riigivaliku saab ka peita), kuvamine nn nimekirja vaates (list view) vo\u0303i widget. Panga logosid saab kuvada kas suurte, keskmiste vo\u0303i va\u0308ikestena. Widgetile saab ma\u0308a\u0308rata ka tiitli, mis mitmekeelse poe puhul on igal keelel erinev."}, {"text_idx": "#000010", "text": "Osta kohe, maksa hiljem lisavo\u0303imalused"}, {"text_idx": "#000011", "text": "Niinimetatud osta kohe, maksa hiljem (inglise keeles buy now, pay later ehk BNPL) on populaarsust koguvad makseviisid, kus klient tasub kauba eest mitmes osas kasutades selleks finantsasutusest teenusepakkujat. Maksekeskuse kaudu saavad kaupmehed oma klientidele pakkuda Indivy (Inbank) ja Liisi ID (Holm Pank) maksa hiljem lahendusi."}, {"text_idx": "#000012", "text": "Osta kohe maksa hiljem na\u0308idismaksed tooteinfo juures"}, {"text_idx": "#000013", "text": "Kui arvestatav osa e-poe ostudest on va\u0308a\u0308rtuses u\u0308le paarisaja euro, siis on soovitav maksa hiljem lahendusi pakkuda. Nii pakud klientidele paindlikkust ostude eest tasumisel vo\u0303tmata ise mingeid riske. Et e-poe kliendid osade kaupa maksmisest teadlikud oleksid, oleme loonud Maksekeskuse WooCommerce moodulile funktsiooni, mis kuvab toodete juures pakutavate maksa hiljem lahenduste na\u0308itlike osamakseid."}, {"text_idx": "#000014", "text": "Makseviisil vajutades lisatakse toode ostukorvi ning klient viiakse e-poe kassasse, kus vastav maksa hiljem makseviis on juba valitud. See kiirendab oluliselt ostu vormistamist."}, {"text_idx": "#000015", "text": "See funktsioon tuleb moodulis kaupmehel sisse lu\u0308litada. Seda saab teha WooCommerce seadete all, valides esmalt Payments ja siis vajutades \u201cManage\u201d nuppu MakeCommerce makseviisi juures. Na\u0308itlike osamakseid kuvatakse nende makseviiside kohta, mis on e-poes aktiveeritud."}, {"text_idx": "#000017", "text": "Maksekeskuse moodul vo\u0303imaldab lisaks maksete vastuvo\u0303tmisele ka tarnemeetodite kuvamist ja ka tarnete registreerimist. Need on kaks teineteist ta\u0308iendavat funktsionaalsust, mis muudavad Maksekeskuse mooduli kaupmehe jaoks va\u0308ga mugavaks."}, {"text_idx": "#000018", "text": "Maksekeskuse moodul loob ja\u0308rgmised terneviisid:"}, {"text_idx": "#000019", "text": "Tarneviisid ja\u0308rgivad WooCommerce tarnetsoonide u\u0308ldist loogikat \u2013 nende saadavust ja hinda saab konfigureerida igale tarnetsoonile eraldi. Na\u0308iteks kui soovid Eesti klientidele pakkuda tarnet nii Omniva, Itella, SmartPOSTi kui DPD pakiautomaatidesse, siis tuleb igau\u0308ks neist eraldi ka seadistada."}, {"text_idx": "#000020", "text": "Klikkides tarneviisi juures \u201cSeaded\u201d saab ta\u0308iendavalt ma\u0308a\u0308rata tarneviisi hinna ja tasuta tarne summa. Samuti saab lisada na\u0308iteks tasuta tarne aktiveerimiseks kupongi sisestamise vo\u0303imaluse. Tarneklasside kasutamisel saab luua ka erinevad hinnaklassid ehk teha erinevaid tarneklasse erinevate toodete jaoks, anda neile erinevad hinnad ja u\u0308htlasi valida, milliste puhul on vo\u0303imalik antud tarneviisi kasutada."}, {"text_idx": "#000021", "text": "NB! Maksekeskuse moodulis arvutatakse tarne ilma ka\u0308ibemaksuta. See ta\u0308hendab, et kui on soov pakkuda tasuta tarnet Omniva pakiautomaati, kui ostusumma on u\u0308le 12\u20ac (sisaldab KM), siis tuleb mooduli seadetes ma\u0308rkida ostukorvi summaks 10\u20ac."}, {"text_idx": "#000022", "text": "Tarneviiside aktiveerimisel lisandub poe kassa lehele alati va\u0308rskeimate andmetega pakiautomaatide nimekiri. Saad ka seadistada, kuidas pakiautomaate loetelus kuvatakse ja mitmekeelse poe puhul to\u0303lkida tarnemeetodi pealkirja."}, {"text_idx": "#000023", "text": "Kui mo\u0303ni toode ei sobi pakiautomaati saatmiseks, siis saad selle toote juures teha ma\u0308rgendi \u2013 \u201cEi sobi pakiautomaati\u201d."}, {"text_idx": "#000024", "text": "Kui ostukorvis on mo\u0303ni sellise ma\u0308rgendiga toode, siis pakiautomaate tarneviisina ei pakuta."}, {"text_idx": "#000025", "text": "Samuti saad ma\u0308rkida toote tarne-seadete juures \u201cPakiautomaat tasuta\u201d. Sel juhul, ja kui ostukorvis ei ole muid tooteid, siis arvutatakse selle transpordihinnaks 0\u20ac."}, {"text_idx": "#000027", "text": "Maksekeskuse mooduli u\u0308ks hinnatumaid lisateenuseid on tarnete registreerimine Omniva, Itella SmartPOSTi ja DPD su\u0308steemidesse pa\u0308rast eduka makse laekumist ehk siis, kui tellimuse olekuks on \u201cto\u0308o\u0308tluses\u201d. Samuti on siis vo\u0303imalik va\u0308lja tru\u0308kkida saadetise pakikaardid otse poe tellimuste vaates. Pakikaarte saab tru\u0308kkida A4, A4 ta\u0308isleht (full page), A5 ja A6 ta\u0308isleht formaadis."}, {"text_idx": "#000028", "text": "Pakikaarte saab tru\u0308kkida nii u\u0308ksikute tellimuste kaupa kui valida mitu tellimust korraga ja rakendada masstegevusi. Seejuures vo\u0303ivad Omniva, DPD ja Itella saadetised olla la\u0308bisegi."}, {"text_idx": "#000029", "text": "Ko\u0303ik Maksekeskuse mooduli kaudu registreeritud tarned saavad ka saadetise ja\u0308lgimise lingi, mis sisestatakse WooCommerce\u2019i poolt edastatavasse tellimuse saatmise teavitusse."}, {"text_idx": "#000030", "text": "Seega ho\u0303lbustavad Maksekeskuse mooduli tarnefunktsioonid oluliselt poepidaja igapa\u0308evato\u0308o\u0308d, sest puudub vajadus eraldi moodulite kasutamiseks."}, {"text_idx": "#000031", "text": "Selle funktsionaalsuse kasutamiseks peaksid ko\u0303igepealt looma kontod omniva.ee, smartpost.ee ja dpd.ee su\u0308steemides ning sisestama nende kontode andmed meie plugina seadetes. NB! Sisestada tuleb a\u0308rikliendilepingu tunnused, mitte need andmed, millega sisenete Omniva iseteenindusse."}, {"text_idx": "#000032", "text": "WooCommerce\u2019ile pakume ka lahendust, mis vo\u0303imaldab saata pakke Omniva pakiautomaadist pakiautomaati, ilma et Omnivaga oleks vaja eraldi lepingut so\u0303lmida. Teenus tuleb eelnevalt aktiveerida Maksekeskuse iseteenindusportaalis (menu\u0308u\u0308st Seaded > Teenused). Iga paki hind olenemata suurusest on sel juhul 3\u20ac ning tarnekulud arvestatakse automaatselt maha e-poe Maksekeskuse kontolt. Kui on soov kasutada u\u0308ksko\u0303ik millist muud tarneviisi, siis tuleb so\u0303lmida leping vastava tarnefirmaga."}, {"text_idx": "#000033", "text": "Meie plugina kaudu saad registreerida saadetisi teenusega \u201cPakiautomaadist-pakiautomaati\u201c."}, {"text_idx": "#000034", "text": "Selleks pead olema so\u0303lminud Omniva a\u0308rikliendi lepingu, liitumiseks mine omniva.ee/abi/andmevahetus."}, {"text_idx": "#000035", "text": "Pa\u0308rast liitumist ma\u0308a\u0308ratakse sulle kliendihaldur, tema kontaktid saad Omniva e-teenindusest, ettevo\u0303tte profiili lehelt."}, {"text_idx": "#000036", "text": "Teavita oma kliendihaldurit soovist luua \u201cliidese konto\u201d."}, {"text_idx": "#000037", "text": "Omniva kliendihaldur saadab sulle meiliga Veebiteenuste konto kasutajanime ja parooli."}, {"text_idx": "#000039", "text": "Omniva puhul on ta\u0308htis ma\u0308a\u0308rata ka tagastusaadress (saatja aadress). NB! Tagastusaadressi telefoninumber peab algama suunakoodiga (nt +372) ja ei tohi sisaldada tu\u0308hikuid)."}, {"text_idx": "#000040", "text": "Kui Omniva integratsioon on seadistatud, hakkab pood automaatselt registreerima saadetisi Omniva su\u0308steemi. Saadetis luuakse niipea, kui tellimus saab makstud. Saadetised luuakse kui \u201cPakiautomaadist Pakiautomaati\u201d koos \u201cSMS teade saabumisel\u201d ja \u201ce-mail saabumisel\u201d teenus (kood: PA+ST+SF). Omniva e-teeninduses na\u0308eb registreeritud saadetisi pa\u0308rast seda kui need on fu\u0308u\u0308siliselt Omnivale u\u0308le antud."}, {"text_idx": "#000041", "text": "Omniva Kullerteenuse puhul on Sul kaks valikut \u2013 kas viid pakid ise Omniva postkontorisse/sorteerimisjaama (QP) vo\u0303i viid pakid Omniva pakiautomaati (PK). Sisestada tuleb veel Omniva veebiteenuste konto kasutajanimi ja parool ning ta\u0308ita a\u0308ra tagastusaadress (saatja aadress)."}, {"text_idx": "#000042", "text": "Omniva teenuse tu\u0308u\u0308p on B2C ehk mingeid ta\u0308iendavaid toiminguid ei ole nende saadetistega e-teeninduses vaja teha."}, {"text_idx": "#000043", "text": "Omniva e-teeninduses na\u0308eb neid registreeritud saadetisi pa\u0308rast seda, kui oled fu\u0308u\u0308silised saadetised Omnivale u\u0308le andnud."}, {"text_idx": "#000044", "text": "Saadetist saab ja\u0308lgida Omniva avaliku teenuse kaudu omniva.ee veebilehel."}, {"text_idx": "#000045", "text": "Liitumisel saad kasutajanime ja parooli \u2013 sisesta need oma poe integreerimiseks Tarneviisi seadetes."}, {"text_idx": "#000046", "text": "Kui see on tehtud, hakkab pood automaatselt registreerima smartpost.ee su\u0308steemi saadetisi, niipea kui tellimus saab makstud."}, {"text_idx": "#000047", "text": "Sa na\u0308ed SmartPOST saadetise numbrit tellimuse juures."}, {"text_idx": "#000048", "text": "Registreeritud saadetisi na\u0308ed ka smartpost.ee iseteeninduses."}, {"text_idx": "#000049", "text": "Esmalt on vaja so\u0303lmida DPDga leping."}, {"text_idx": "#000050", "text": "Kui oled DPD\u2019ga lepingu so\u0303lminud, siis peaksid paluma juurde DPD Interconnectori konto (vo\u0303tke u\u0308hendust oma mu\u0308u\u0308gihalduriga vo\u0303i sales@dpd.ee)."}, {"text_idx": "#000051", "text": "Interconnet kasutajanime ja parooli peaksid siis sisestama mooduli seadetesse."}, {"text_idx": "#000052", "text": "Seeja\u0308rel hakkab moodul tellimuste tasumisel automaatselt registreerima saadetisi DPD su\u0308steemi. Tellimuse juurest saab va\u0308lja tru\u0308kkida saadetise pakikaardi."}, {"text_idx": "#000053", "text": "Saadetiste u\u0308leandmiseks DPD\u2019le kutsuge kuller neile ja\u0308rele."}, {"text_idx": "#000054", "text": "Pa\u0308rast tarnete edukat registreerimist saad WooCommerce\u2019i tellimuste vaatest tru\u0308kkida ka pakikaardid, et need siis mugavalt saadetistele kleepida. Maksekeskuse moodul loob pakisildid erinevates formaatides, sh mo\u0303o\u0303tudes, mida kasutab enamik sildiprintereid."}, {"text_idx": "#000055", "text": "Tru\u0308kkida saad nii pakisilte u\u0308ksikutele tellimustele kui ka mitmele korraga, valides ko\u0303ik \u201cTo\u0308o\u0308tluses\u201d olevad tellimused ja rakendades masstegevust \u201cPrindi saadetiste pakikaardid\u201d. Seejuures vo\u0303ivad Omniva, DPD ja Itella saadetised olla la\u0308bisegi."}, {"text_idx": "#000056", "text": "Omniva teenuste kasutamine Maksekeskuse lepingu raames"}, {"text_idx": "#000057", "text": "Omniva pakiautomaatidesse on vo\u0303imalik kaupa saata ka Maksekeskuse vahendusel. See ta\u0308hendab, et eraldi leping Omnivaga ei ole vajalik. Tarnega seotud teenustasud arvestatakse maha kaupmehe Maksekeskuse kontolt. Mugav on see ka na\u0308iteks selle poolest, et ei ole vaja Omniva arvet raamatupidamises to\u0308o\u0308delda ja tasuda."}, {"text_idx": "#000058", "text": "Kaupmehel peab olema kehtiv Maksekeskuse teenuse osutamise leping ja e-poes peab olema kasutusel MakeCommerce plugin WooCommerce\u2018ile."}, {"text_idx": "#000059", "text": "Teenuse aktiveerimiseks tuleb iseteeninduses avada menu\u0308u\u0308 Seaded > Teenused (Settings > Services) ja no\u0303ustuda teenuse tingimustega:"}, {"text_idx": "#000060", "text": "WooCommerce poe seadetes tuleb Omniva Pakiautomaatide tarneviisi seadistamisel valida \u201ckasutan transporditeenust Maksekesuse vahendusel\u201d:"}, {"text_idx": "#000061", "text": "Saadetis registreeritakse Omniva su\u0308steemi automaatselt tellimuse tasumisel ostja poolt. Pakikaardi saab va\u0308lja tru\u0308kkida poe admin liides tellimuse vaates vo\u0303i ka tellimuste loetelu vaates mitme tellimuse kohta korraga.Pakid tuleks Omnivale u\u0308le anda viies need endale sobivasse pakiautomaati vo\u0303i teeninduskeskusesse."}, {"text_idx": "#000062", "text": "Saadetise edasise ka\u0308eka\u0308igu kohta leiab detailset infot ka meie iseteenindusportaalis, alajaotuses \u201cTransport\u201d. Samuti saab infot saadetise seisu kohta Omniva avalikult veebilehelt."}, {"text_idx": "#000063", "text": "Kui ostja kauba tagastab, kasutades esialgse saadetise koodi, siis tuuakse pakk Omniva kulleri poolt aadressile, mis oli ma\u0308a\u0308ratud poe tagastusaadressina Woo mooduli seadetes. Tagastus on eraldi tasuga teenus."}, {"text_idx": "#000064", "text": "Kuni pakki pole Omnivale u\u0308le antud, ei kaasne sellega kaupmehele veel mingit kulu. Kui Omniva on pakid vastu vo\u0303tnud, siis peetakse poe kontolt Maksekeskuse su\u0308steemis automaatselt kinni saadetise transpordi tasu. Sama toimub ka saadetise tagastamisel ostja poolt."}, {"text_idx": "#000065", "text": "Transpordi hind on 3\u20ac+km saadetise kohta, so\u0303ltumata pakiautomaadi kapi suurusest. Sama hind kehtib ka tagastusele."}, {"text_idx": "#000066", "text": "WooCommerce Subscriptions on u\u0308ks vo\u0303imalik lahendus regulaarsete maksete haldamiseks."}, {"text_idx": "#000067", "text": "To\u0303ena\u0308oliselt on see u\u0308ks odavamaid viise pu\u0308simaksete programmi ka\u0308ivitamiseks \u2013 WordPress ja WooCommerce on sisuliselt tasuta, Woo Subscriptions ise maksab alla 200\u20ac."}, {"text_idx": "#000068", "text": "WooCommerce Subscriptions pakub ja\u0308rgmist funktsionaalsust:"}, {"text_idx": "#000069", "text": "erinevate maksegraafikute defineerimine vastavalt sinu a\u0308ri vajadustele, sealhulgas ka liitumistasu ja tasuta prooviperioodi seadistamise vo\u0303imalused.\nautomaatne maksete teostamine, erinevad makseviisid, sealhulgas ka Maksekeskuse pu\u0308simaksed krediitkaardiga.\nautomaatsed e-mailid ja arved, teavitused\nautomaatsed kordus-katsed, kui regulaarmakse teostamine mingil po\u0303hjusel ei o\u0303nnestunud.\nautomaatne liikmelisuse peatamine, kui maksed ebao\u0303nnestuvad.\nka\u0308sitsi uuendus-maksete toetus (klient peab sisse logima ja ise uue makse algatama).\nerinevad aruanded liitunud klientide arvu, perioodilise ka\u0308ibe jms ja\u0308lgimiseks."}, {"text_idx": "#000070", "text": "Maksekeskuse MakeCommerce plugin on ka sellega kokkusobiv. Seejuures ei ole vaja pu\u0308simakseid meie moodulis kuidagi eraldi seadistada. Oluline on seadistused teha WooCommerce Subscriptions pluginas, kus saab seadistada na\u0308iteks tellimuse kestvuse, hinna, pu\u0308simakse intervalli, prooviperioodi pikkuse ja muud."}, {"text_idx": "#000071", "text": "NB! Pu\u0308simaksete edukaks vastuvo\u0303tmiseks tuleb funktsionaalsus ka e-poe Maksekeskuse kontol sisse lu\u0308litada. Siinkohal aitab meie klienditeenindus."}, {"text_idx": "#000072", "text": "Ko\u0303igi kaardimaksete puhul on Maksekeskuse lahendus arendatud viisil, et sisestatud kaardiandmed la\u0308hevad iFrame-st otse meie taustsu\u0308steemidesse. Kaardiandmed ei la\u0308bi sinu e-poe su\u0308steemi ja seega ei ole sinul PCI DSS vastavuse no\u0303uet. Meie ta\u0308idame selle sinu eest."}, {"text_idx": "#000073", "text": "WooCommerce \u0301i integratsioonimoodul toetab ka mitmekeelseid poode, kui need on tehtud WordPress Multilingual pluginate (WPML) vo\u0303i Polylang baasil."}, {"text_idx": "#000074", "text": "Kui oled installeerinud WPML vo\u0303i Polylang pluginad ja konfigureerinud poes kasutatavad keeled, siis tekivad meie mooduli seadetesse lisava\u0308ljad, mis lubavad sul seadistada tekste erinevate keelte jaoks."}, {"text_idx": "#000075", "text": "Pea iga e-poe pidaja peab arvestama, et klientidel on o\u0303igus ostust taganeda ja kaup tagastada. Seepa\u0308rast on oluline, et kaupmehel oleks tagastuste vormistamine lihtne."}, {"text_idx": "#000076", "text": "Maksekeskuse tagastuste lahendus on turu mugavaim, vo\u0303imaldades otse e-poe haldusliidesest teha nii ta\u0308is- kui osalisi tagastusi. Vajadusel saad teha tellimusele ka mitu osalise summaga tagastust."}, {"text_idx": "#000077", "text": "Tagastuse tegemiseks vali tagastamisele kuuluv tellimus, sisesta tagasimakse summa ning vajuta \u201cTagasimakse MakeCommerce kaudu\u201d. Sellisel juhul teostab raha tagasikande kliendile Maksekeskus ise, kasutades selleks kaupmehe Maksekeskuse kontol olevaid vahendeid."}, {"text_idx": "#000078", "text": "Vajutades \u201cMaksa ka\u0308sitsi tagasi\u201d puhul muudetakse vaid tellimuse staatust ja raha tagasikanne tuleb kaupmehel teha eraldi."}, {"text_idx": "#000079", "text": "Plugina allalaadimine on tasuta, samuti on tasuta ko\u0303ik versiooniuuendused. Plugina kasutamisel rakendub Maksekeskuse lepingulistele klientidele kuutasu vastavalt hinnakirjale. Tasu rakandub vaid juhul, kui sel perioodil on olnud edukaid tehinguid."}, {"text_idx": "#000081", "text": "See veebileht kasutab parima kasutuskogemuse pakkumiseks ku\u0308psiseid. Ta\u0308psemalt saad uurida seadetest."}, {"text_idx": "#000082", "text": "See veebileht kasutab ku\u0308psiseid, et pakkuda parimat kasutuskogemust. Ku\u0308psised salvestatakse Sinu seadmes ja need hoiavad muuhulgas infot, mis puudutab veebilehe kasutamist. Nii saame olulist teavet veebilehe kasutamise kohta."}, {"text_idx": "#000083", "text": "Kniks veebileht kasutab ku\u0308psiseid, mis parema kasutuskogemuse pakkumiseks muuhulgas salvestab informatsiooni veebilehe ku\u0308lastatavuse kohta ning kasutab seda teavet muuhulgas reklaamide kuvamiseks."}, {"text_idx": "#000085", "text": "Kui Te ei soovi ku\u0308psiste salvestamist, siis leheku\u0308lje ja\u0308rgmisel ku\u0308lastusel ku\u0308sitakse seda luba uuesti."}]